19 members, 204 guests, 5 anonymous users | Show by: Last Click or Member Name
Bing, Member: RikohZX, Yandex, Google, Pending Member: Evil Sonic, Member: DinnerSonic, Slurp, Oldbie: SoNick, Member: Hitlersaurus Christ, Baidu, Member: Sawhog, Member: winterhell, Trial Member: PixelMonkey, Trial Member: Chris-M, Member: TheKazeblade, Tech Member: Sonic Hachelle-Bee, Member: Crappy Blue Luigi, Member: Laughingcow, Trial Member: snowy, Member: Aerosol, Member: flarn2006, Member: Blue Spikeball, Pending Member: Crawler, Oldbie: Psychotic CK Unieke radiogolwe in ruimte gevind | Netwerk24
Unieke radiogolwe in ruimte gevind
Deur Elsabé Brits 13 Januarie 2018 21:45
’n Uitbeelding van die Green Bank-teleskoop in Amerika wat ’n baie vinnige radiosein, drie miljard ligjaar weg, gehoor het. Voorstelling: Danielle Futselaar
Unieke blitsige radiogolwe uit die ruimte drie miljard ligjaar weg – die eerste bekende sein wat homself herhaal – is gevind.
Resultate van werk wat deur ’n internasionale span sterrekundiges gedoen is, is pas bekend gemaak in die vakjoernaal Nature. Die sein, bekend as ’n vinnige radio-uitbarsting (FRB 121102) beweeg deur ’n sluier van gemagnetiseerde plasma.
Dit veroorsaak kosmiese sarsies, beskryf as ’n “roep en wring”, wat sal help om die bron daarvan op te spoor.
Volgens die navorsing verteenwoordig die “roep” die sarsies waarin die supervinnige en kort seine gestuur word. Die “wring” is ’n fisiese verskynsel genaamd ’n Faraday-rotasie. Dit beskryf die manier waarop gepolariseerde lig deur ’n magneetveld beweeg. Wanneer die radiogolwe deur die gemagnetiseerde plasma beweeg, word die rigting van polarisasie verwring.
In die betrokke geval is die verwringing tot ’n ekstreem – 500 keer meer as enige ander vinnige radio-uitbarsting wat nog waargeneem is. Volgens die studie kan die bron dalk ’n reuse-gravitasiekolk wees, of ’n neutronster binne-in die newel van ’n supernova.
Daar is al 200 uitbarstings van die betrokke bron waargeneem.
Die flits van só ’n uitbarsting is net ’n mikrosekonde lank, maar die bron wat dit uitstuur, het soveel energie dat dit gelyk is aan die aarde se son se energieproduksie van ’n dag. Indien dit ’n gravitasiekolk is, is dit 100 miljoen groter as die son.
Daar is al 200 uitbarstings van die betrokke bron waargeneem. En dit is sover bekend die enigste een wat homself herhaal het.
Volgens prof. James Cordes van die Cornell-universiteit, ’n lid van die span wat dit opgespoor het, is dit baie eksoties. Indien so radiobron aan die anderkant van die Melkweg bestaan het, sou dit radioseine op die aarde versteur het.
Prof. Victoria Kaspi, een van die navorsers, het in ’n verklaring gesê dit is een van die ekstreemste verskynsels die afgelope jare.
Ruimtevaarder ‘groei’ 2 cm (nie 9) in ruimte
Vreemde ‘vrugtekoek’ uit die ruimte vol klein diamante